**Δομή εργασίας για ΔΑΣ ΙΙΙβ**

Η εργασία θα έχει τη μορφή επιστημονικού δοκιμίου με βιβλιογραφικές παραπομπές. Παρακάτω ακολουθούν τα κύρια σημεία δομής-περιεχομένου της εργασίας, τα οποία θα αποτελέσουν κεφάλαια και υποκεφάλαιά της. Κάθε φοιτητής/τρια μπορεί να διαφοροποιήσει τη δομή και τα περιεχόμενα, αλλά καλό είναι να διατηρηθούν τα βασικά κεφάλαια σε όλες τις εργασίες. Η εργασία θα έχει μέγεθος τουλάχιστον 2.500-3.000 λέξεων και θα παραδοθεί στην τελική της μορφή έως και 15 Ιουνίου 2021.Για πρώτες βιβλιογραφικές πηγές μπορείτε να χρησιμοποιήσετε τα αρχεία 14, 33, 36, και 40 που έχουν αναρτηθεί στην ιστοσελίδα της ΔΑΣ ΙΙβ στο ίδα της ΔΑΣ ΙΙβ στο e-class του μαθήματος και τις σελίδες: 45-56, 211-222, 231-321, 379-389, 472-569, 866-885 του βιβλίου Οικονομίδης, Β. (Επιμ.) (2011). *Εκπαίδευση και επιμόρφωση εκπαιδευτικών. Θεωρητικές και εμπειρικές προσεγγίσεις*. Αθήνα: Πεδίο.

Για οποιαδήποτε απορία ή ερώτηση μη διστάσετε να μου τηλεφωνήσετε στο 6974324979.

Δομή της εργασίας

**Σκοπός της Διδακτικής Άσκησης.**

Ποιον αντιλαμβάνεστε ως τον σκοπό της;

Επιτυγχάνεται; Σε ποιον βαθμό; Ποιοι παράγοντες ευθύνονται για την επίτευξή του ;

**Προσδοκίες και οφέλη από την Διδακτική Άσκηση**

Ποιες ήταν οι προσδοκίες σας όταν ξεκινήσατε το μάθημα; Επαληθεύτηκαν;

Ποια οφέλη είχατε (αν υπάρχουν από τη Διδακτική Άσκηση;

**Δυσκολίες της Διδακτικής Άσκησης**

Ποιες δυσκολίες αντιμετωπίσατε με το οργανωτικό πλαίσιο, τους ανθρώπους που εμπλέκονται σε αυτήν, την έλλειψη γνώσεων, συνεργασίας, το οικονομικό κόστος και ό,τι άλλο σας απασχόλησε αρνητικά;.

**Η Διδακτική Άσκηση στο Πρόγραμμα Σπουδών**

Ποια είναι η σημαντικότητα της Διδακτικής Άσκησης;

Ποια είναι η σύνδεσή της με άλλα μαθήματα του προγράμματος σπουδών;

Είναι αρκετός ο χρόνος που διατίθεται για Διδακτική Άσκηση στο πρόγραμμα σπουδών; Χρειάζεται επέκταση ή μείωση της Διδακτικής Άσκησης;

**Ζητήματα σχετικά με τις διδασκαλίες στη Διδακτική Άσκηση.**

Ποιες δυσκολίες αντιμετωπίσατε κατά τις διδασκαλίες (διαχείριση σχολικής τάξης, έλλειψη γνώσεων, προσωπικό άγχος, παρακολούθηση από τον επόπτη, παρεμβάσεις νηπιαγωγού κ.ά.);

Ποιες δυσκολίες αντιμετωπίσατε κατά τη μεθοδολογία της διδασκαλίας (δύσκολα γνωστικά αντικείμενα*,*σκοποθεσία διδασκαλίας, μέθοδοι, μορφές, αρχές διδασκαλίας κ.ά.);

**Σχέσεις στη Διδακτική Άσκηση**

Ποιες οι σχέσεις που αναπτύξατε στη Διδακτική Άσκηση με τους/τις συμφοιτητές/τριές σας (υποβοηθητικοί, αδιάφοροι, υποστηρικτικοί, κριτικοί, φιλικοί κ.ά.), τις νηπιαγωγούς (καθοδηγητικές, ενθαρρυντικές, αυστηρές, επικοινωνιακές, απόλυτες κ.ά.), τον επόπτη (απόμακρος, αυστηρός, υποστηρικτικός, φιλικός, απόλυτος κ.ά.);

**Προτάσεις**

Διατυπώστε προτάσεις βελτίωσης της Διδακτικής Άσκησης για όλα τα παραπάνω σημεία.